அயோடின் நைட்ரேட்டு

அயோடின் நைட்ரேட்டு (Iodine nitrate) என்பது INO3. என்ற மூலக்கூற்று வாய்பாட்டால் விவரிக்கப்படும் ஒரு கனிம வேதியியல் சேர்மமாகும். இச்சேர்மம் I–O–NO2 என்ற மூலக்கூற்று கட்டமைப்பில் உள்ள ஒரு சகப் பிணைப்புச் சேர்மமாகும்.

தயாரிப்பு
பாதரசம்(II) நைட்ரேட்டுடன் ஈதரிலுள்ள அயோடின் வினைபுரிவதால் அயோடின் நைட்ரேட்டு உருவாகிறது.. 

மற்ற நைட்ரேட்டு உப்புகளையும் இவ்வினைக்காகப் பயன்படுத்தலாம்.

பண்புகள்
ஒரு வாயுவாக இது சற்று நிலையற்றது. −3.2×10−2 s−1 என்ற விகித மாறிலியுடன் அயோடின் நைட்ரேட்டு சிதைகிறது.  வளிமண்டலத்தில் இந்த இரசாயனத்தின் உருவாக்கமும்  ஓசோனை அழிக்கும் திறனும் ஆய்வு செய்யப்பட்டுள்ளன. இந்த சூழலில் சாத்தியமான சில வேதி வினைகள்:

IONO2 → IO + NO2
IONO2 → I + NO3 
I + O3 → IO + O2

மேற்கோள்கள்

பகுப்பு:அயோடின் சேர்மங்கள்
பகுப்பு:நைட்ரேட்டுகள்